google/wiki40b huggingface dataset:
Jazero (Košice)

Charakteristika

Jazero je dominantou tejto mestskej časti a je zasadené v oblasti rekreačnej lokality s identickým názvom Jazero. K tejto rekreačnej zóne patrí vodná plocha, lanový park, požičovňa plavidiel, piesková pláž, multifunkčné ihriská: detské a volejbalové a pre návštevníkov je počas leta otvorených množstvo stravovacích zariadení. Ak má voda dobrú kvalitu, dá sa v nej kúpať. Okrem kúpania je voda vhodná aj na vodné športy aj rybolov. Počas sezóny sa o bezpečnosť kúpajúcich stará plavčík aj záchranná služba. Areál poskytuje tiež  možnosť opaľovať sa,  využiť vodný lyžiarsky vlek,  bicyklovať sa, korčuľovať sa, prechádzať sa v lesoparku a na hrádzi blízkej rieky Hornád. 
Lyžiarsky vlek s názvom Trixen každoročne slúži okrem rekreácie aj na uskutočňovanie súťaží vo free style lyžovaní a skoku na lyžiach. Na Jazere sa každoročne usporadúva aj pravidelné podujatie s názvom Košické Benátky, ktorý je festivalovou udalosťou netradičných plavidiel, predstavených na ploche Jazera.

Kúpanie

Vodná nádrž Jazero nepatrí medzi vodné plochy, ktoré sú Krajským úradom životného prostredia v Košiciach vyhlásené za vhodné na kúpanie. Hlavne z dôvodov častej kolísavosti kvality vody v ukazovateľoch cyanobaktérie, ktorá má schopnosť tvoriť vodný kvet a chlorofyl. No kvalita vody zvyčajne na začiatku sezóny vyhovuje podmienkam na kúpanie a tak je tu vybudované prírodné kúpalisko, ktoré prevádzkuje mestská časť Nad Jazerom. V priebehu letnej sezóny sa však zvyknú premnožiť hlavne cyanobaktérie so schopnosťou tvoriť vodný kvet. Z týchto dôvodov Mesto Košice v spolupráci s odbornou spoločnosťou FLOS AQUE, z.s. Brno realizuje od roku 2015 vo vodnej nádrži rôzne opatrenia na elimináciu cyanobaktérií. V roku 2018 bol do vody dávkovaný špeciálny prípravok Profi Baktérie (nepatogénne baktérie a látky podporujúce ich rozvoj). Následne sa konali ďalšie dve aplikácie prípravku v roku 2019. Na elimináciu siníc sa celkovo investovalo 305 780 eur. V roku 2019 bolo na toto čistenie vyčlenených 40-tisíc eur.
Pressigny (Haute-Marne)

Poloha

Obec má rozlohu 22,61 km². Najvyšší bod je položený 383 m n. m. a najnižší bod 273 m n. m.

Obyvateľstvo

Počet obyvateľov obce je 208 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Billancelles

Poloha

Obec má rozlohu 11,95 km². Najvyšší bod je položený 222 m n. m. a najnižší bod 181 m n. m.

Obyvateľstvo

Počet obyvateľov obce je 298 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Free Derry

Free Derry (ír. Saor Dhoire) bola samozvaná autonómna nacionalistická oblasť v meste Derry v Severnom Írsku ktorá existovala v rokoch 1969 až 1972. Jej meno je prevzaté zo sloganu ktorý bol napísaný na stene jedného domu v štvri Bogside na ktorom stálo: "You are now entering Free Derry". Oblasť ktorá zahŕňala štvrte Bogside a Creggan bola zaistená komunitnými aktivistami prvýkrát už 5. januára 1969 v nadväznosti na vpád Kráľovskej ulsterskej polície (RUC) do Bogside. Obyvatelia postavili barikády a používali palice a podobné zbrane na to, aby zabránili vstupu RUC. Po šiestich dňoch zničili barikády a hliadky RUC pokračovali ale napätie ostalo ešte niekoľko mesiacov.
Násilie vyvrcholilo 12. augusta kedy vypuklaa Bitka o Bogside - trojdňová bitka medzi obyvateľmi a RUC. 14 augusta boli nasadené jednotky britskej armády na okraji štvrte Bogside a RUC bolo stiahnuté. Obranné združenie občanov Derry (DCDA) deklarovalo svoj zámer bojovať proti RUC aj britskej armáde pokiaľ nebudú splnené ich požiadavky. Britská armáda ani nevsúpila do oblasti. Situácia pokračovala až do októbra 1969 kedy po Huntovej správe bola povolená vojenská polícia.
Po auguste 1969 sa začala Írska republikánska armáda prezbrojovať a regrutovať nových členov. V decembri 1969 sa rozdelila na Oficiálnu IRA a Dočasnú IRA. Obe boli podporované obyvateľmi Free Derry. Medzitým sa vzťahy medzi britskou armádu a nacionalistickou komunitou zhoršili. V júli 1971 došlo k nárastu náboru do IRA po tom čo boli dvaja mladí muži zastrelení britskou armádou. 9. augusta 1971 predstavila vláda internácie. Ako odpoveď na ne boli v Bogside a Creggan znova postavené barikády. Tento raz sa Free Derry stalo no-go zónou ktorá bola ochraňovaná Oficiálnou aj Dočasnou IRA. Z tejto oblasti začali útoky na britskú armádu a Provos začali bombovú kampaň v centre mesta.
Podpora pre IRA sa zvýšila po Krvavej nedeli v januári 1972 kedy 13 neozbrojených mužov a chlapcov bolo zastrelených výsadkovým regimentom britskej armády na pochode v Bogside (14 muž zomrel na následky zranený v nemocnici 14 a pol mesiaca nato). Po prímeri ktoré vyhlásila PIRA, vstúpila do rozhovoru s britskou armádou. Avšak rozhovori stroskotali a Briti sa rozhodli získať späť no-go zóny. Free Derry zaniklo 31. júla 1972 kedy tisíce sa britských vojakov presunuli do oblasti a obsadili ju.
Chassagne-Saint-Denis

Poloha

Obec má rozlohu 9,23 km². Najvyšší bod je položený 583 m n. m. a najnižší bod 420 m n. m.

Obyvateľstvo

Počet obyvateľov obce je 114 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Getsemanka I. a II.

Ochrana

Predmetom ochrany sú fragmenty prirodzených porastov horských bučín, jelšín a sutinových lesov vrátane reprezentatívnych druhov lišajníkov, rastlín a živočíchov.

Popis oblasti

V lokalite rastie niekoľko druhov lišajníkov a kriticky ohrozená huba telotréma kôrovitá (Thelotrema lepadinum). Ďalej možno menovať dutohlávku horskú (Cladonia stellaris), ktorá bola doteraz nájdená v Čechách iba na Šumave a v Brdoch.
Z cicavcov sa v rezervácii bežne vyskytuje jeleň európsky (Cervus elaphus), lokalita je súčasťou teritória rysa ostrovida (Lynx lynx).
.
Samir Nasri

Začiatky

Nasri je alžírskeho pôvodu. Vyrastal na chudobnom predmestí La Gavotte Peyret na severe Marseille, kde často hrával futbal na ulici a tam sa naučil základy svojich futbalových zručností. Samir hrával za miestny gang, ale po častých výtržnostiach sa jeho rodičia rozhodli zapísať ho do futbalového klubu Pennes Mirabeau, keď mal 8 rokov. Tam strávil dve sezóny až si ho vyhliadol skaut Olympique Marseille.

Marseille

Nasri začal hrať za Marseille od deviatich rokov. Vo svojich 17-ich rokoch nastúpil prvýkrát v Ligue 1. To bolo v sezóne 2004/05, v ktorej celkovo odohral 24 zápasov, z toho 11-krát ako striedajúci a strelil 1 gól. V ďalšej sezóne nazbieral prvé skúsenosti z európskych pohárov, keď hral v Pohári UEFA (10 zápasov, 0 gólov) a v Pohári Intertoto (1 zápas, 1 gól). Samirov gól proti Sochaux v sezóne 2006/07 bol vyhlásený ako gól roka a prispel k výhre 4-2. Nasri odohral tiež dva neúspešné finálové zápasy Francúzskeho Pohára najprv v roku 2006, keď Marseille prehralo s PSG a o rok neskôr so Sochaux. V septembri 2007 bol hospitalizovaný kvôli vírusovej meningitíde, Samir sa však chorobe nepoddal a znova sa vrátil na trávniky. V Marseille hral zväčša na pravom krídle. 20 mája 2007 bol vyhlásený za najlepšieho mladého hráča Ligue 1. Fanúšikovia ho začali prezývať "nový Zizou" pre jeho prehľad v hre a driblérske schopnosti.

Arsenal

11 júla 2008 Nasri podpísal dlhoročný kontrakt s klubom Premier League  Arsenalom Londýn.  Prestupová suma nebola zverejnená ale predpokladá sa, že The Gunners zaplatili za rýchlonohého mladíka okolo 16 miliónov €. V Arsenale zdedil číslo 8 po veľkých ikonách tohto klubu ako boli Ian Wright a Fredrik Ljungberg. Za Arsenal debutoval 30 júla v prípravnom zápase proti VfB Stuttgart. Hneď v úvodnom kole Premier League strelil svoj premiérový gól proti West Bromwich Albion, ktorým rozhodol zápas v pomere 1:0.

Manchester City FC

24.8.2011 podpísal kontrakt s klubom Manchester City FC. Prestupová cena sa vyšplhala na 25 miliónov britských libier.

Francúzsko

Nasri postupne prešiel všetkými mládežníckymi výbermi "Les Blues" U-16, U-17, U-18, U-19 a U-21. V seniorskom tíme debutoval 28 marca 2007 proti Rakúsku, keď mal 19 rokov. Svoj prvý reprezentačný gól strelil vo svojom treťom zápase proti Gruzínsku 6 júna 2007. Bol vybraný do Francúzskeho národného mužstva na Majstrovstvá Európy vo futbale 2008, kde odohral 32 minút v zápasoch proti Rumunsku a Taliansku.
Reprezentoval Francúzsko aj na Majstrovstvách Európy 2012 v Poľsku a na Ukrajine. V prvom zápase proti Anglicku strelil gól, ktorým vyrovnal na konečných 1-1.
Savai’i

Geologický vývoj

Ostrov predstavuje vynorený vrchol masívnej bazaltovej štítovej sopky. Počiatok vulkanizmu sa datuje na pliocén, po prvotnej fáze nasledovala odmlka sprevádzaná eróziou a rastom koralových útesov. Vulkanizmus bol obnovený koncom pleistocénu až začiatkom holocénu a vytvoril masívne lávové prúdy a množstvo troskových kužeľov, ktorými je posiata väčšina povrchu ostrova. Posledná aktivita bola zaznamenaná začiatkom 20. storočia na severnom okraji ostrova, keď troskový kužeľ Matavanu vyprodukoval od roku 1905 do 1911 mohutné lávové prúdy s objemom približne 1 000 km³, ktoré zničili aj niekoľko dedín a dosiahli až na pobrežie. Front týchto prúdov mal šírku cez 15 km.

Zaujímavosti

V polynézskej mytológii je Savai'i spomínaný ako kolíska Polynézie, taktiež je známy aj ako duša Samoy. Osada Falealupo, nachádzajúca sa na najzápadnejšom okraji ostrova je zároveň aj najzápadnejším sídlom na Zemi. Leží len 30 km od dátumovej hranice a bola aj posledným miestom osláv nového milénia.
Todd White

Klubový hokej

Todd White nebol nikdy draftovaný. V roku 1997 podpísal ako voľný hráč zmluvu s Chicagom Blackhawks, kde odohral dva a pol sezóny, pokým nebol vymenený do Philadelphie Flyers. Tam sa ohrial len po zvyšok sezóny.
V sezóne 2000/2001 podpísal zmluvu ako voľný hráč s Ottawou Senators. Tam odohral 16 zápasov, v ktorých zaknihoval 4 góly, čím sa usadil v prvom tíme. V ďalšej sezóne tak už odohral bez jedného zápasu, celý program Ottawy v sezóne.
V Ottawe hral až do lockoutu, po ktorom bol vymenený do Minnesoty Wild.
1. júla 2007 podpísal ako voľný hráč zmluvu s Atlantou Thrashers, v ktorej zostal až doteraz.
Archigny

Poloha

Obec má rozlohu 66,68 km². Najvyšší bod je položený 141 m n. m. a najnižší bod 72 m n. m.

Obyvateľstvo

Počet obyvateľov obce je 1 049 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaroslav Ivor

Životopis

Narodil sa v Čadci, kde aj absolvoval základné a stredoškolské vzdelanie. V rokoch 1971 až 1976 študoval na Právnickej fakulte Univerzity Komenského v Bratislave. V roku 1977 absolvoval úspešne rigoróznu skúšku a získal titul doktor práv (JUDr.). V roku 1977 začal pracovať ako policajný vyšetrovateľ. Počas svojho pôsobenia v rámci polície pôsobil postupne na rôznych pozíciách. Na konci 80. rokov 20. storočia sa stal riaditeľom Úradu vyšetrovania. V roku 1988 získal titul kandidát vied (CSc.). Od roku 1989 pôsobil externe na katedre trestného práva a kriminalistiky Právnickej fakulty Univerzity Komenského. V roku 1994 ho prezident Michal Kováč povýšil do hodnosti generála. Od roku 1995 pôsobil ako vedúci katedry trestného práva na Akadémii Policajného zboru v Bratislave. V tomto období habilitoval na docenta v odbore trestné právo. Na pozícii vedúceho katedry zotrval až do roku 1998 (na policajnej akadémii však pôsobil až do roku 2007). V roku 1998 sa stal generálnym riaditeľom Sekcie vyšetrovania a kriminalisticko-expertíznych činností.
V roku 2001 ho z tejto funkcie bez udania dôvodu odvolal minister vnútra Ivan Šimko. V roku 2004 bol v rámci svojho pôsobenia na Akadémii Policajného zboru v Bratislave vymenovaný prezidentom Rudolfom Schusterom za profesora. Následne v rovnakom roku začal pôsobiť na Paneurópskej vysokej škole (vtedy pod názvom Bratislavská vysoká škola práva), kde bol zároveň garantom štúdia. 1. mája 2007 sa stal dekanom Fakulty práva Paneurópskej vysokej školy. V roku 2011 získal titul doktor vied (DrSc.).
Na začiatku školského roka 2016/17 skončil vo funkcii dekana Fakulty práva Paneurópskej vysokej školy.
Erstein (obec)

Poloha

Obec má rozlohu 36,22 km². Najvyšší bod je položený 157 m n. m. a najnižší bod 147 m n. m.

Obyvateľstvo

Počet obyvateľov obce je 10 559 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Auzances

Poloha

Obec má rozlohu 7,08 km². Najvyšší bod je položený 624 m n. m. a najnižší bod 486 m n. m.

Obyvateľstvo

Počet obyvateľov obce je 1 368 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rudolf Jašík

Životopis

Narodil sa ako najstarší z troch detí-synov v rodine kysuckého mäsiara, ktorý v roku 1924 skrachoval a potom sa vybral do Kanady za prácou. Na Kysuciach ho vychovávala stará mama s finančnou podporou matkinej sestry R. Jašíka, ktorá žila v USA. Vzdelanie začal získavať v roku 1928 na gymnáziu v Nitre, kde býval na internáte. Keďže po smrti starej mamy doma nebolo dosť peňazí, odišiel v roku 1935 vyučiť sa do Baťových závodov v Zlíne. Popri zamestnaní po večeroch pokračoval vo vzdelávaní na exportnej obchodnej akadémii. Po nezhodách ho v roku 1938 prepustili zo zamestnania a tiež vylúčili zo školy. Vrátil sa na Kysuce a žil v Turzovke. 
Za ilegálne šírenie letákov ho v Trenčíne v januári roku 1940 uväznili na 5 mesiacov. Počas väzby sa „politicky podkul“ a učil sa ruštinu. Po prepustení narukoval k delostreleckému pluku v Ružomberku a aktívne bojoval na ukrajinskom fronte, kde ho odsúdili za sabotáž (ničenie diel a iného vojenského materiálu), dostal však amnestiu. Pokúsil sa o prechod k sovietskemu vojsku (do sovietskeho zajatia), no napokon sa chorý vrátil a čoskoro nato ho odvelili na Kaukaz. Za protivojnové a protifašistické názory ho degradovali a odsúdili do vojenského väzenia, až bol v roku 1944 prepustený z armády a pridal sa k partizánom. Po vojne pracoval v Baťovanoch (dnešné Partizánske) v závodnom časopise Slobodná práca a organizoval Leninov krúžok pre marxistickú výchovu mládeže. Angažoval sa aj politicky, stal sa členom KSČ, neskôr bol členom národného výboru a tajomníkom výboru Národného frontu v Partizánskom. Spolupracoval aj s denníkom Pravda a redigoval Hlas nitrianskeho kraja. V roku 1947 ochorel na tuberkulózu a niekoľko mesiacov sa liečil v Tatrách. V rokoch 1949 – 1952 bol v Baťových závodoch vedúcim kultúrno-propagačného oddelenia a v rokoch 1952 – 1955 pracoval na krajskom národnom výbore v Nitre ako inšpektor pre múzeá a pamiatky, od roku 1955 bol predsedom Krajského výboru zväzu zamestnancov štátnych orgánov v Nitre. 
Zomrel veľmi nečakane vo veku 41 rokov po operácii žalúdka. Pochovaný je v Partizánskom.

Tvorba

Svoju literárnu kariéru začal v roku 1940, najskôr ako básnik radiaci sa medzi nadrealistov, neskôr začal písať poviedky. Prvé literárne pokusy ostávali často len v rukopisnej podobe a neskôr ich veľa sám zničil. Jeho diela odrážali politické a umelecké názory, ale aj jeho cit pre vzťah človeka k prírode a emocionálne vnímanie mladosti. Prvé uverejnil v Slobodnej práci v roku 1945. V baladických príbehoch zachytil život kysuckého ľudu (Na brehu priezračnej rieky) i protifašistický odboj (Námestie svätej Alžbety, nedokončená trilógia Mŕtvi nespievajú). Rozvíjal umelecké postupy lyrizovanej prózy, ktoré podčiarkujú baladické ladenie a osudovosť príbehov (novely Povesť o bielych kameňoch, Čierne a biele kruhy).
Dušan Kováč

Životopis

Narodil sa v úradníckej rodine. V rodnom meste vychodil základnú a strednú školu (1956 – 1959). Po absolvovaní štúdia histórie a ruštiny na Filozofickej fakulte Univerzity Komenského v roku 1964 pôsobil ako stredoškolský profesor v Partizánskom (1959 – 1965) a v Bratislave (1966 – 1968). V rokoch 1968 – 1981 pracoval v Ústave dejín európskych socialistických krajín SAV, 1981 – 1998 v Historickom ústave SAV. Historickému ústavu predsedal v rokoch 1990 – 1998. Neskôr pôsobil v predsedníctve SAV, najprv ako vedecký sekretár (1998 – 2005), v ďalšom období ako podpredseda pre spoločenské vedy. Absolvoval niekoľko študijných pobytov: v Spojených štátoch (1991), Spojenom kráľovstve (1994) a dvakrát v Rakúsku (1992 a 1996).
SLOVENSKÁ NÁRODNÁ JEDNOTA - strana vlastencov

História

Slovenská národná jednota bola na ministerstve vnútra zaregistrovaná 14. januára 1991.

Volebné preferencie

Strana sa v prieskumoch volebných preferencií neobjavuje.
HK 95 Považská Bystrica

História

Prvý hokejový oddiel vznikol 7. septembra 1938. Považskobystričania odohrali svoje prvé hokejové stretnutie v januári 1939. Na upravenom tenisovom dvorci v kolónii privítali celok AC Nové Mesto s prehrou 1:3. V sezóne 1943/1944 vyhrali Majstrovstvá žilinskej oblasti a víťazstvom v kvalifikačnom zápase proti Prešovu postúpili do Slovenskej Ligy, v ktorej sa predstavilo 12 najlepších mužstiev Slovenska. V roku 1973 sa začal stavať nový štadión. V sezóne 1989/1990 postúpil tím do 1. slovenskej národnej hokejovej ligy kde sa udržal 2 sezóny. Opätovný postup do 1. hokejovej ligy sa Bystrici podaril v sezóne 2000/2001, keď vyhrali základnú skupinu a aj baráž, ktorej sa zúčastnilo šesť mužstiev. Odvtedy pôsobí v 1. lige.
Pätica procesora

Pätica čiže Socket alebo Slot je konektor na základnej doske určený pre pripojenie procesorov. V roku 2007 patrila väčšina procesorov serverových a desktopových počítačov k tým určeným do socketu, obzvlášť procesory architektúry x86.
Väčšina dnešných pätíc sú založené na tzv. Pin grid array (PGA) (krátke piny procesora sú usporiadané do štvorcového poľa tak, aby súhlasili s otvormi v pätici).
Od roku 2007 sa zvyšuje popularita tzv. Land grid array (LGA). Tu sa pracuje s dotykom kontaktných plôšok.
V neskorých 90. rokoch sa využívali častejšie sloty než sockety. Procesorové sloty sú podobné klasickým rozširujúcim kartám, tzn. podlhovastá doska s plošnými spojmi. Tieto sloty ostatne pripomínajú vzhľadom napríklad AGP. Riešenie so slotmi malo niektoré výhody, umožňovalo doinštalovanie ďalšej L2 Cache na dosku slotu a často bývala inštalácia slotu jednoduchšia ako v prípade socketu. Avšak slot vyžaduje dlhšiu trasu od čipsetu k procesoru a to znemožňuje použitie s procesormi o vyšších taktoch. S príchodom Socket A a Socket 370 boli sloty definitívne zabudnuté.

Zoznam pätíc a slotov

Pätica často v názve obsahuje trojmiestne číslo, ktoré udáva počet pinov procesora či pätice.
Venaco (obec)

Poloha

Obec má rozlohu 53,72 km². Najvyšší bod je položený 2 626 m n. m. a najnižší bod 198 m n. m.

Obyvateľstvo

Počet obyvateľov obce je 771 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chenôve

Poloha

Obec má rozlohu 7,42 km². Najvyšší bod je položený 392 m n. m. a najnižší bod 238 m n. m.

Obyvateľstvo

Počet obyvateľov obce je 14 014 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Taller

Poloha

Obec má rozlohu 41,07 km². Najvyšší bod je položený 89 m n. m. a najnižší bod 57 m n. m.

Obyvateľstvo

Počet obyvateľov obce je 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
GeForce 3

Základné informácie

Prvé karty boli uvedené v marci 2001. O tri mesiace neskôr nVidia kúpila krachujúcu spoločnosť 3dfx. GeForce 3 sa odlišovala od predchodcov GeForce 256 a GeForce 2 GTS hneď v troch veciach. Mala pridaný programovateľný vertex a pixel pixel shader (DirectX 8 špecifikácie) - špeciálna jednotka navrhnutá na prácu s malými vlastnými efektami T&L (vynikajúco to vplývalo na flexibilitu karty). GF2 mala pixel shader na "pevno", preto sa dal využiť len v malom množstve hier a technologických dem. Ďalej Ligtspeed architektúra pamäte (LMA) navrhnutá pre dokresľovanie objektov (úzka spojitosť s Z-buferom). Tretím veľkým rozdielom bol prechod z multisamplingu na supersampling s vačším eficientom.

Výkon

Vo výkone nechala za sebou prvú edíciu kariet GF 3 GF 2 ULTRA. Druhá edícia GF 3Ti500 a GF 3Ti200 bola vypustená v októbri, teda zhruba v čase ATI Radeon 8500 a 7500. Ti500 mala vyššiu frekvenciu jadra a pamäte (240 a 250). Mala teda vyšší filltrate a mala za cieľ prekonať Radeon 8500. Radeon však postúpil v technológii tiež, vyladené ovládače a vysoký filltrate pomohli prekonať GF 3Ti500 v niektorých testoch. Na dôvazok Radeon bol lacnejší a podporoval Dual monitor technológiu. GF 3Ti 200 bola lacnejšia a s nižšími frekvenciami ako originálna GF3 s 200/230 Mhz a Radeon 7500 ju prekonal v rýchlosti aj v podpore Dual monitor. GeForce 3Ti 200 bola o polovicu lacnejšia ako Ti 500, mala pritom identické jadro so všetkými funkciami a použitými technológiami. Jediným rozdielom zostali frekvencie. GF Ti200 sa ale dala taktovať na tie isté frekvencie ako model 500. Radeon 8500LE bol ztiahnutý skoro, začiatkom roku 2002, keď bol trh okupovaný práve populárnou najnižšou viariantou Ti.

Pozícia produktov

Nanešťastie pre predajnosť bola línia kariet GeForce v tej dobe umiestnená vo vyššej triede a strednej vyššej triede. Nová GF nemala tak vôbec miesta na trhu. GF2 a jej varianty dobre pokrývali spektrum trhu. Ešte koncom roku 2002 bola GF2 a 3 nahradená sériou GF 4 MX a Ti. Tá opäť vychádzala zo svojho predchodcu. Hlavný rozdiel v rýchlosti jadra a pamäte, vylepšené riadenie pamäti, opäť pokročilejší pixel a vertex shader, antialiasing a DVD prehrávanie. Každopádne, GF 3 Ti bola na trhu do príchodu GF 4Ti 4200 a MX 460. Línia MX a Ti sa tým skončila. GF 3 Ti si našla svojich zástancov a priaznivcov, 4200 nepadla s cenou až tak dole a Radeon 9000 nebol taký rychli ako Ti200 a 8500LE. GeForce 3 originál bola za celú svoju celu existenciu len v 64 MB verzii. Z toho čerpali karty Radeonu s 128 MB pamate. Aj preto Nvidia s GF4 prišla na trh tak skoro.
ISO 3166-2:DK

Kódy ISO 3166-2 pre Dánsko identifikujú 13 okresov, 2 obce a 1 kraj. Prvá časť (DK) je medzinárodný kód pre Dánsko, druhá časť pozostáva z troch čísel identifikujúcich okres alebo obec.

Zoznam kódov

DK-015 København (Kodaň)
DK-020 Fredriksborg (Hillerød)
DK-025 Roskilde (Roskilde)
DK-030 Vestsjæland (Sorø)
DK-035 Storstrøm (Nykøbing)
DK-040 Bornholm (kraj, Rønne)
DK-042 Fyn (Odense)
DK-050 Južné Jutsko (Åbenrå)
DK-055 Ribe (Ribe)
DK-060 Vejle (Vejle)
DK-065 Ringkøbing (Ringkøbing)
DK-070 Århus (Århus)
DK-076 Viborg (Viborg)
DK-080 Severné Jutsko (Ålborg)
DK-101 mesto Kodaň
DK-147 Fredriksberg (obec)
Schleithal

Poloha

Obec má rozlohu 9,12 km². Najvyšší bod je položený 187 m n. m. a najnižší bod 135 m n. m.

Obyvateľstvo

Počet obyvateľov obce je 1 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foncine-le-Bas

Poloha

Obec má rozlohu 9,29 km². Najvyšší bod je položený 1 181 m n. m. a najnižší bod 730 m n. m.

Obyvateľstvo

Počet obyvateľov obce je 212 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bardigues

Poloha

Obec má rozlohu 11,67 km². Najvyšší bod je položený 185 m n. m. a najnižší bod 77 m n. m.

Obyvateľstvo

Počet obyvateľov obce je 266 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Randall Woolf

Spolupráca s Johnom Caleom

Počas svojej kariéry niekoľkokrát spolupracoval s waleským hudobníkom a skladateľom Johnom Caleom. Napísal aranžmány pre soundtracky k filmom s jeho hudbou Americké psycho (2000), Saint-Cyr (2000) a Y Mabinogi (2003). Neskôr sa postaral o aranžmán jeho piesní z albumu Paris 1919 (1973) do orchestrálnej podoby, aby ich Cale mohol hrať s orchestrom (prvýkrát v roku 2009). V roku 2013 potom napísal aranžmány pre sláčikový kvartet pre koncertné predstavenie Caleovho albumu Music for a New Society (1982). Ďalej napísal sláčikové aranžmány pre rad ďalších Caleových jednorazových koncertov (napríklad pre parížske predstavenie albumu The Velvet Underground & Nico v apríli 2016). Taktiež napísal aranžmány pre sláčiky na album Undrentide (2000) hudobného zoskupenia Mediæval Bæbes, ktorého bol Cale producentom.